b'\n_START_ARTICLE_\nPlahi zmaj\n_START_SECTION_\nPomen imena\n_START_PARAGRAPH_\nGlavna literarna oseba je Plahi zmaj. Pomen njegovega imena izvira iz njegove osebnosti, saj je bil eden najbolj plahih zmajev. Ko ga je nekdo le pogledal, je Plahi zmaj \xc5\xbee zardel, postal je rde\xc4\x8d kot paradi\xc5\xbenik.\n_START_SECTION_\nSimbol zmaja\n_START_PARAGRAPH_\nV vzhodnih kulturah zmaj simbolizira sre\xc4\x8do. Na zahodu pa je za razliko v pravljicah vedno upodobljen kot zlobni zmaj, katerega mora premagati dobri princ, da pride do lepe kralji\xc4\x8dne. Na vzhodu zmaji veljajo za junake, na zahodu pa zlobne po\xc5\xa1asti. V pravljicah so zmaji najve\xc4\x8dkrat prikazani kot veliki zlobni ogenj-bruhajo\xc4\x8di stvori z velikimi zobmi in po navadi v slu\xc5\xbebi zlobnih \xc4\x8darovnic. Vedno so inteligentni in ubogajo ukaze._NEWLINE_Simbol zmaja v kr\xc5\xa1\xc4\x8danstvu pomeni zlobno osebnost, zaradi povezovanja s hudi\xc4\x8dem (raz\xc5\xa1irjeno predvsem v Evropi). Poganska razlaga simbolizira zmaja kot za\xc5\xa1\xc4\x8ditnika (pripisujejo mu mo\xc4\x8d in zvitost), primer je vali\xc5\xbeanski zmaj Y Ddraig Goch (dobesedno rde\xc4\x8di zmaj), ki nastopa tudi v dr\xc5\xbeavni zastavi Walesa. Dana\xc5\xa1nji grbi z zmaji izhajajo iz heraldi\xc4\x8dnega simbola, ki se je sprva pojavil na \xc5\xa1\xc4\x8ditih srednejve\xc5\xa1kih vitezov.\n_START_SECTION_\nOpis glavne literarne osebe\n_START_PARAGRAPH_\nPlahi zmaj je bil v primerjavi z drugimi zmaji najmanj\xc5\xa1i v daljni de\xc5\xbeeli zmajev. Bil je zelo plah in v zadregi je zardeval, spodrsaval z nogami in namesto ognja pihal majhne iskre. Ker so se mu vsi smejali, je postajal vedno bolj plah in si ni upal ve\xc4\x8d iz svoje votline.\n_START_SECTION_\nPomen glavne literarne osebe\n_START_PARAGRAPH_\nDrugi zmaji so se Plahemu zmaju lahko posmehovali, ker je bil manj pogumen kot oni. Veljal je za nekoristne\xc5\xbea, ki \xc5\xa1e nikoli ni ujel prave princese. Ker pa niti ognja ni znal bruhati, za druge zmaje sploh ni bil pravi zmaj. Njegov pomen pa je bil druga\xc4\x8den pri ljudeh, imeli so ga za najbolj prijaznega zmaja, ker je princeso prepustil princu.\n_START_SECTION_\nVsebina pravljice\n_START_PARAGRAPH_\nPlahi zmaj se je skrival v svoji votlini in postajal vse bolj plah, ker so se mu vsi smejali. Ker pa jim je \xc5\xbeelel dokazati, da je pogumen, se je skrivaj odlo\xc4\x8dil, da bo ugrabil princeso. Ko se je zve\xc4\x8derilo, se je odpravil na pot in prispel do nekega mesta. Plahi zmaj se je skril za skalo pred gradom in \xc4\x8dakal princeso. Princesa je zve\xc4\x8der pri\xc5\xa1la na sprehod do skale. Ko jo je zmaj hotel ujeti, ga je princesa videla, zato je zardel in ko se je umiril, je ta \xc5\xbee zdavnaj izginila. Zato je Plahi zmaj je po\xc4\x8dakal na drug ve\xc4\x8der, a tudi tokrat si je ni upal zgrabiti. Tretji ve\xc4\x8der pa se je le opogumil, ugrabil princeso in oddirjal v gozd do neke votline. Kmalu so v mestu opazili, da je princesa izginila, zato je princ od\xc5\xa1el na pot, da bi jo osvobodil. Pri\xc5\xa1el je do votline v gozdu in zmaju zaklical naj pride ven, da se bosta bojevala. Zmaj se je prikazal iz votline in kmalu zardel ter \xc5\xbealostno zacvilil. Namesto ognja je pihal iskrice in princ se je za\xc4\x8dudil. Zmaj je za\xc4\x8del jokati in se izpovedal princu, kateremu se je zmaj zelo zasmilil. Princ je zmaju predlagal, da izpusti princeso, onadva pa mu dasta krono in me\xc4\x8d. Tako bodo vsi mislili, da je ugrabil princeso in premagal princa. Zmaj je odgovoril, da vendar on ni tako pogumen. Princ pa je bil prepri\xc4\x8dan, da je Plahi zmaj najbolj pogumen zmaj na svetu, ker je odpotoval tako dale\xc4\x8d in do\xc5\xbeivel tako pustolov\xc5\xa1\xc4\x8dino. Plahi zmaj je res izpustil prineso in ko se je vrnil v svojo de\xc5\xbeelo z me\xc4\x8dem in krono, so ga vsi ob\xc4\x8dudovali in nih\xc4\x8de ve\xc4\x8d se mu ni posmehoval. Klicali so ga Pogumni zmaj.\n_START_SECTION_\nInterpretacija\n_START_PARAGRAPH_\nGlavni motiv pravljice je motiv plahega zmaja. Zmaj je bil zelo druga\xc4\x8den od drugih zmajev, zato prav on povzro\xc4\x8di celotno dogajanje. Svojo plahost sicer nikoli ne premaga, a ga princ odre\xc5\xa1i \xc5\xbealosti, ko mu podari me\xc4\x8d, ki ima simbolni pomen poguma v pravljici.'